ทรู อะคาเดมี่ แฟนเทเชีย

**ทรู อะคาเดมี่ แฟนเทเชีย** () (เดิมชื่อ **ยูบีซี อะคาเดมี่ แฟนเทเชีย**) () หรือ **ปฏิบัติการล่าฝัน** เป็นรายการเรียลลิตี้โชว์เพื่อค้นหานักล่าฝันที่ได้รับความนิยมสูงสุด โดยบริษัท ทรูวิชั่นส์ จำกัด (มหาชน) ซื้อลิขสิทธิ์จากรายการ ลากาเดเมีย จากประเทศเม็กซิโก ซึ่งมีรูปแบบที่คล้ายคลึงกับรายการสตาร์อะคาเดมี่ ที่แพร่หลายไปทั่วโลก แต่ปรับเปลี่ยนมาเป็นเรียลลิตี้ 24 ชั่วโมง มาผลิตในรูปแบบของประเทศไทย เป็นลำดับที่ 3 ถัดจากมาเลเซียและอินโดนีเซีย โดยเริ่มออกอากาศครั้งแรกเมื่อวันที่ 21 มิถุนายน พ.ศ. 2547 ถึงวันที่ 19 กันยายน พ.ศ. 2558 จำนวน 12 ฤดูกาล ดำเนินรายการโดย เศรษฐา ศิระฉายา

เดิมรายการได้สิ้นสุดการผลิตและออกอากาศหลังฤดูกาลที่ 12 (พ.ศ. 2558) จบลง อย่างไรก็ตาม ในวันที่ 1 สิงหาคม พ.ศ. 2568 ทรูวิชั่นส์ได้ประกาศในงานแถลงปรับภาพลักษณ์ของแอปพลิเคชั่นทรูวิชั่นส์นาว ว่า ทรู อะคาเดมี่ แฟนเทเชีย จะกลับมาออกอากาศอีกครั้งหลังจากหยุดผลิตรายการมาเป็นระยะเวลา 10 ปี โดยมีกำหนดเริ่มออกอากาศในวันที่ 7 มิถุนายน พ.ศ. 2569 และมี *(รอประกาศ)* มาเป็นพิธีกรในฤดูกาลนี้แทนเศรษฐาที่ถึงแก่กรรมไปเมื่อปี พ.ศ. 2565

## รูปแบบรายการ
รูปแบบรายการจะเป็นการคัดเลือก 12-24 นักล่าฝันจากทั่วประเทศเข้ามาใช้ชีวิตร่วมกันในบ้าน เพื่อให้ครูในแต่ละสาขา ได้แก่ สาขาการร้อง สาขาการแสดง และสาขาการเต้น ขัดเกลาเพื่อให้นักล่าฝันแต่ละคนฝึกซ้อมพร้อมกับรับโจทย์ในแต่ละสัปดาห์เพื่อแสดงคอนเสิร์ตในวันเสาร์ ท่ามกลางบ้านที่มีการติดตั้งกล้องวงจรปิดเพื่อถ่ายทอดให้เห็นทุกสิ่งตลอด 24 ชั่วโมง ทั้งฤดูกาล ซึ่งจะใช้วิธีการตัดสินผ่านการโหวตจากผู้ชมทั่วประเทศ ผู้ที่ได้คะแนนโหวตน้อยที่สุดในแต่ละสัปดาห์เมื่อจบคอนเสิร์ตในวันเสาร์จะตกรอบและออกจากบ้าน และในสัปดาห์สุดท้ายของรายการ ผู้ที่ได้คะแนนโหวตสูงสุดจะได้รับรางวัลชนะเลิศ หรือที่มีศัพท์เฉพาะของรายการว่า **สุดยอดนักล่าฝัน**

เมื่อจบการแข่งขันในซีซั่น 1-12 นักล่าฝันทุกคนจะได้รับการเซ็นสัญญาเข้าสู่สังกัด ทรู แฟนเทเชีย เพื่อดูแลงานศิลปินและสร้างผลงานในบันเทิงในด้านต่าง ๆ โดยจะอ้างอิงตามความสามารถของแต่ละบุคคล  โดยในฤดูกาลที่ 5 กิติกร เพ็ญโรจน์ กรรมการผู้จัดการในขณะนั้น ได้ให้สัมภาษณ์ว่า “การสร้างศิลปินจากนักล่าฝันจะเน้นสร้างคาแร็กเตอร์ให้แตกต่างกันมากขึ้น และไม่จำเป็นที่ว่าทุกคนจะได้ออกอัลบั้มเดี่ยว”

## สังกัดที่ดูแลนักล่าฝันหลังจบซีซั่น
* จีเอ็มเอ็ม แกรมมี่ - เฉพาะนักล่าฝัน AF1 ได้แก่ วิทย์,จีน,อ๊อฟ,ซีแนม,น้ำตาล และ ปอ
* ทรูแฟนเทเชีย - AF2-AF12
* เอนเนียด - AF2026

## ยุทธวิธีทางการตลาด
สถิติที่น่าสนใจใน AF4 เช่น 80% ของจำนวนคนโหวตมาจากผู้ใช้โทรศัพท์ทรูมูฟ ระบบ Prepaid, 70-80% ของคนโหวต ไม่ใช่ลูกค้าทรูมูฟ, 15,000 บาทต่อสัปดาห์ คือเงินที่มีผู้มียอดโหวตสูงสุด รายได้ 1 ล้านบาทมาจากค่าแชตสดผ่านจอ  ในฤดูกาลที่ 5 เฉพาะค่าสปอนเซอร์ สร้างรายได้ให้กับทรูแล้ว 140 ล้านบาท นอกจากนี้ตั้งแต่ฤดูกาลที่ 5 ยังได้เพิ่มวิธีการโหวตวิธีใหม่คือ ผ่านซิมใหม่ที่เรียกว่า Touch Sim โดยยอดการโหวตในแต่ละฤดูกาลสรุปได้ดังนี้

* **True AF1** 9 ล้านโหวต (6 บาท/โหวต)
* **True AF2** 11 ล้านโหวต (6 บาท/โหวต)
* **True AF3** 13.5 ล้านโหวต (3 บาท/โหวต)
* **True AF4** 20 ล้านโหวต (3 บาท/โหวต)
* **True AF5** 22 ล้านโหวต (3 บาท/โหวต) 
* **True AF6** 20 ล้านโหวต (3 บาท/โหวต)
* **True AF7** 12 ล้านโหวต (4 บาท/โหวต)
* **True AF8** 20 ล้านโหวต (4 บาท/โหวต)
* **True AF9** 30 ล้านโหวต (4 บาท/โหวต)
* **True AF10** 20 ล้านโหวต (4 บาท/โหวต)
* **True AF11** ไม่ทราบยอดโหวต (4 บาท/โหวต)
* **True AF12** ไม่ทราบยอดโหวต (4 บาท/โหวต)

ในฤดูกาลที่ 6 ทรูได้ประชาสัมพันธ์ว่าจะเป็นการออกอากาศในระบบ 3 มิติ ซึ่งหลังจากออกอากาศประมาณ 3 สัปดาห์แรกของการแข่งขันก็ถูกวิจารณ์จากผู้ชมรายการในเรื่องความผิดพลาดระหว่างการถ่ายทอดสด ส่วนในฤดูกาลที่ 7 เป็นครั้งแรกที่ทรูใช้บริการเครือข่ายสังคม คือ เฟซบุ๊ก ในการประชาสัมพันธ์รายการร่วมกับเว็บไซต์หลัก และมีการถ่ายทอดสดในระบบโทรทัศน์ความละเอียดสูง (HD) และ ตั้งแต่ฤดูกาลที่ 8 เป็นต้นไป ได้เพิ่มการถ่ายทอดสดอีก 1 ช่องทาง นั่นก็คือ จานดาวเทียมระบบ C-Band ผ่านดาวเทียม ไทยคม 5

## เกณฑ์อายุผู้สมัครนักล่าฝัน
* **True AF1 - True AF6** อายุ 18 - 28 ปี
* **True AF7 - True AF9** อายุ 15 - 25 ปี
* **True AF10 - True AF12** อายุ 15 - 30 ปี
* **True AF 2026** อายุ 15 ปีขึ้นไป

## สถานที่ถ่ายทำ
### รอบ Final Audition
* โรงแรมเซ็นทารา แกรนด์ แอท เซ็นทรัลพลาซ่าลาดพร้าว กรุงเทพ (AF1)
* โรงภาพยนตร์ House RCA (AF2 - AF4)
* โรงละครอักษรา (AF5 - AF6 , AF8 - AF9)
* Magnolias Studio บางนา-ตราด กม.18 และ อิมแพค อารีน่า เมืองทองธานี (AF7)
* อาคารสยามกลการ (AF10 - AF12)

### ที่พักผู้เข้าแข่งขัน
* โครงการบ้านสาริน ซิตี้ (AF1 - AF2)
* โครงการบ้านแม็กโนเลีย บางนา (AF3 - AF4)
* Magnolias Studio บางนา-ตราด กม.18 (AF5 - AF12)

### สถานที่แสดงคอนเสิร์ต

#### คอนเสิร์ตการคัดเลือกนักล่าฝัน
* อิมแพ็ค อารีน่า เมืองทองธานี (คอนเสิร์ตประกาศผล Final Audition และเปิดตัว 12 นักล่าฝัน AF7 สัปดาห์ที่ 1)
* ทรูวิชั่นส์ สตูดิโอ แม็กโนเลีย บางนา-ตราด กม.18 (บ้านเล็ก) (คอนเสิร์ตเพื่อหา 12 นักล่าฝันตัวจริง AF9 สัปดาห์ที่ 1-3)

#### คอนเสิร์ตประจำสัปดาห์
* สตูดิโอมูนสตาร์ (AF1 สัปดาห์ที่ 1-6 , AF2 สัปดาห์ที่ 1-4 , AF10 สัปดาห์ที่ 1-11)
* อินดอร์ สเตเดียม หัวหมาก (AF1 สัปดาห์ที่ 7-8)  
* ธันเดอร์โดม เมืองทองธานี (AF2 สัปดาห์ที่ 5-11 , AF3 สัปดาห์ที่ 1-9  , AF4 - AF6 สัปดาห์ที่ 1-11 , AF7 สัปดาห์ที่ 2-11 , AF8 สัปดาห์ที่ 1-11 , AF9 สัปดาห์ที่ 4-14)
* TrueAF Studio Hall (AF11 สัปดาห์ที่ 1-10 , AF12 สัปดาห์ที่ 1-11)

#### คอนเสิร์ตรอบชิงชนะเลิศ
* อินดอร์ สเตเดียม หัวหมาก (AF1 สัปดาห์ที่ 9)
* ธันเดอร์โดม เมืองทองธานี (AF2 สัปดาห์ที่ 12, AF12 สัปดาห์ที่ 12) 
* อิมแพ็ค อารีน่า เมืองทองธานี<sup>1</sup> (AF3 สัปดาห์ที่ 10 , AF4 สัปดาห์ที่ 12, AF5 สัปดาห์ที่ 12, AF6 สัปดาห์ที่ 12, AF7 สัปดาห์ที่ 12,AF8 สัปดาห์ที่ 12, AF9 สัปดาห์ที่ 15, AF10 สัปดาห์ที่ 12)
* อิมแพ็ค เอ็กซิบิชั่น ฮอลล์ 1 เมืองทองธานี (ปัจจุบัน ฮอลล์ 5) (AF11 สัปดาห์ที่ 11)
 ใช้เฉพาะในการจัดคอนเสิร์ตรอบสุดท้ายเท่านั้น และรายได้จากการจำหน่ายบัตรคอนเสิร์ตจะนำไปมอบให้กับการกุศล

#### คอนเสิร์ตรอบการกุศล
* อินดอร์ สเตเดี้ยม หัวหมาก (AF4 สัปดาห์ที่ 13 : The Best of True AF4 Concert)

## บุคลากร
### ฝ่ายบริหาร
#### ผู้อำนวยการสร้าง
* อรรถพล ณ บางช้าง (บอย) (ผู้อำนวยการสร้างหลัก)
* กฤษดา วิทยาขจรเดช (ปอนด์ Be on Cloud) (AF2026)
* ปัณฑพล ประสารราชกิจ (โอม Cocktail) (AF2026)

#### ผู้อำนวยการเสียงดนตรี
* ชาตรี คงสุวรรณ (โอม The Innocent จาก Mister Music) (Music Director AF4 - AF7) (Executive Music Director AF8 - AF10) (ที่ปรึกษา Music Production AF12)
* ชวิน จิตรสมบูรณ์ (จั๊ก) (AF12)
* ปัณฑพล ประสารราชกิจ (โอม Cocktail) (AF2026)
#### ผู้อำนวยการพัฒนาศิลปิน
* ชาตรี คงสุวรรณ (โอม The Innocent จาก Mister Music) (AF6 - AF7)
* นิติพงษ์ ห่อนาค (ดี้) (AF8 - AF10)
* จิระศักดิ์ ปานพุ่ม (แมว) (AF11)

### พิธีกร
#### พิธีกรหลักประจำรายการ
* เศรษฐา ศิระฉายา (พิธีกรหลัก AF1 - AF12)

#### รอบประกาศผล Audition
* เศรษฐา ศิระฉายา (พิธีกรประกาศผล Final Audition AF4, AF7 - AF8)
* สุวิกรม อัมระนันทน์ (พิธีกรประกาศผล Final Audition AF9)
* วรฐก์ ปิฏกานนท์ (พิธีกรประกาศผล Final Audition AF3, AF5 - AF6, AF10)
* ภาธีตา กันตามระ (พิธีกรประกาศผล Final Audition AF3, AF5 - AF6, AF10)
* ภัสสร พัชรสรวุฒิ (พิธีกรประกาศผล Final Audition AF9 และ AF11)
* กัญญา ไรวินท์ (พิธีกรประกาศผล Audition ภาคกลาง AF8)
* สุดยอดนักล่าฝัน AF1 - AF6 (ผู้ร่วมประกาศผล Final Audition AF7)
* นักล่าฝันรุ่นพี่ (ผู้ร่วมประกาศผล 12 นักล่าฝัน AF12)

#### งานแถลงข่าว
* เศรษฐา ศิระฉายา (พิธีกรงานแถลงข่าว AF7[เปิดตัวรายการ] , AF8[เปิดตัวรายการและเปิดตัว 24 ว่าที่นักล่าฝัน] , AF9[เปิดตัวรายการ])
* วรฐก์ ปิฏกานนท์ (พิธีกรงานแถลงข่าว AF5[เปิดตัวรายการและเปิดตัว 16 ว่าที่นักล่าฝัน]  , AF7[เปิดตัว 100 ว่าที่นักล่าฝัน] ,  AF9[เปิดตัวผู้สนับสนุนหลัก] , AF10[แถลงข่าวพร้อมประกาศผลเปิดตัว 24 ว่าที่นักล่าฝัน])
* ภาธีตา กันตามระ (พิธีกรงานแถลงข่าว AF5[เปิดตัวรายการและเปิดตัว 16 ว่าที่นักล่าฝัน] , AF6[เปิดตัวรายการและเปิดตัว 12 นักล่าฝัน] , AF9[เปิดตัวผู้สนับสนุนหลัก] , AF10[แถลงข่าวพร้อมประกาศผล] , AF11 - AF12[ข่าวเปิดตัวรายการและเปิดตัว 12 นักล่าฝัน)
* ภัสสร พัชรสรวุฒิ (พิธีกรงานแถลงข่าว AF7[เปิดตัว 100 ว่าที่นักล่าฝัน])

#### เปิดบ้าน
* เศรษฐา ศิระฉายา (พิธีกรเปิดบ้าน AF3 - AF4 , AF6 - AF8)
* วรฐก์ ปิฏกานนท์ (พิธีกรเปิดบ้าน AF5 - AF6)
* ภาธีตา กันตามระ (พิธีกรเปิดบ้าน AF5 และ AF7)
* สุวิกรม อัมระนันทน์ (พิธีกรเปิดบ้าน AF9)
* สุชาติ ชวางกูร (ตัวแทนเปิดบ้าน AF10)
* จิระศักดิ์ ปานพุ่ม (ตัวแทนเปิดบ้าน AF11)
* รสสุคนธ์ กองเกตุ (ตัวแทนเปิดบ้าน AF12)

#### ภาคสนามหน้าคอนเสิร์ต
* วรฐก์ ปิฏกานนท์ (พิธีกรภาคสนาม AF1 - AF9)
* ภาธีตา กันตามระ (พิธีกรภาคสนาม AF1 - AF9)
* กัญญา ไรวินท์ (พิธีกรภาคสนาม AF1 - AF5)
* เตวิช เต้พันธ์ (พิธีกรภาคสนาม AF4 - AF10)
* ภัสสร พัชรสรวุฒิ (พิธีกรภาคสนาม AF6 - AF10)
* พิมณัฎฐา คุโด (พิธีกรภาคสนาม AF10)
* เตมี คุปต์ธนโรจน์ (พิธีกรภาคสนาม AF10)
* เขมณัฐฏ์ เธียรธนานนันต์ (พิธีกรภาคสนาม AF11)
* กฤษมงคล ศิลปี (พิธีกรภาคสนาม AF10 - AF12)

#### พิธีกรบนคอนเสิร์ต
* เศรษฐา ศิระฉายา - AF1 - AF12 (AF5 สัปดาห์ที่ 2-12)
* วรฐก์ ปิฏกานนท์ - พิธีกรสัปดาห์การกุศล AF4 สัปดาห์ที่ 13
* ภาธีตา กันตามระ - พิธีกรสัปดาห์การกุศล AF4 สัปดาห์ที่ 13
* ประกาศิต โบสุวรรณ - พิธีกรเฉพาะกิจ AF5 สัปดาห์ที่ 1
* ศรีพรรณ ชื่นชมบูรณ์ - พิธีกรร่วม AF6 สัปดาห์ที่ 9
* สุวิกรม อัมระนันทน์ - พิธีกรหลักรอบคัดเลือก 12 นักล่าฝัน AF9 (สัปดาห์ที่ 1-3) และ พิธีกรร่วมบนเวทีคอนเสิร์ต AF9 (สัปดาห์ที่ 4-15)
* นักล่าฝันรุ่นพี่ - AF10

#### รายการรอบคัดเลือก Audtion นักล่าฝัน
* ภัสสร พัชรสรวุฒิ (True AF6 - 8 The Audition [รวบรวมการออดิชั่นในแต่ละภาคและการประกาศผลตัวแทนภาค] , True AF9 Daily The Audition [ไฮไลต์การออดิชั่นในแต่ละวัน] , True AF9 The Best OF The Audition [เปลี่ยนจากชื่อรายการ The Audition รายการรวบรวมการออดิชั่นในแต่ละภาคและการประกาศผลตัวแทนภาค])
* วรฐก์ ปิฏกานนท์ (True AF4 The Audition รายการรวบรวมการออดิชั่น การเวิร์คช็อป การประกาศผล รวมถึงชีวิต 20 ว่าที่นักล่าฝัน)
* ภัสสร พัชรสรวุฒิ (True AF The Finalist Season 6 และ 8 รายการตามติดชีวิตนักล่าฝันก่อนเข้าบ้าน)
* ปิยะวัฒน์ เข็มเพชร (The Audition AF10)

#### รายการ True Moment ไฮไลท์ประจำวัน
* วรฐก์ ปิฏกานนท์ (True Moment AF1 - AF7)
* ภาธีตา กันตามระ (True Moment AF1 - AF7)
* เตวิช เต้พันธ์ (True Moment AF4 - AF7)
* ปิยะวัฒน์ เข็มเพชร (ลงเสียงประกอบ True Moment AF11 ตัวอย่างรายการ VTR AF10-AF11)
* กฤษมงคล ศิลปี (ลงเสียงประกอบ True Moment AF12 และ ตัวอย่างรายการ VTR AF12)

#### รายการ Secret Of True Academy Fantasia พูดคุยกับนักล่าฝันคนล่าสุดที่ออกจากบ้าน
* ภัทรวดี จินะมุสิ - AF1
* กัญญา ไรวินท์ - AF2 - 5
* ภัสสร พัชรสรวุฒิ - AF6 - 9
* ศิระ รัตนโภคาสถิต (เปลี่ยนชื่อรายการเป็น True AF10 คลับล่าฝัน)
* **AF11 - AF12** เป็นรายการ True Insider Weekend ออกอากาศทุกวันอาทิตย์

### ครูใหญ่ประจำซีซั่น
* **AF1** - เบญญาภา บุญพรรคนาวิก (ครูโอ๋)
* **AF2** - ภาณุเดช วัฒนสุชาติ (ครูดุ๊ก)
* **AF3** - วรรณ์ขวัญ พลจันทร์ (ครูขวัญ)
* **AF4** - อรวรรณ เย็นพูนสุข (ครูปุ้ม)
* **AF5** - อรวรรณ เย็นพูนสุข (ครูปุ้ม)
* **AF6** - ศรัทธา ศรัทธาทิพย์ (ครูรัก)
* **AF7** - อรวรรณ เย็นพูนสุข (ครูปุ้ม) และ ศรัทธา ศรัทธาทิพย์ (ครูรัก)
* **AF8** - นรินทร ณ บางช้าง (ครูเอ๋)
* **AF9** - ยุทธนา ลอพันธุ์ไพบูลย์ (ครูป้าแจ๋ว)
* **AF10** - สุชาติ ชวางกูร (ครูต้น)
* **AF11** - ยุทธนา ลอพันธุ์ไพบูลย์ (ครูป้าแจ๋ว)
* **AF12** - รสสุคนธ์ กองเกตุ (ครูเงาะ)

### ทีมดนตรีบนคอนเสิร์ต
* Mister Music (AF4 - AF10 , AF12)

## การออกอากาศ
### ถ่ายทอดสด
### สถานีโทรทัศน์

* **Reality:** ถ่ายทอดสดทุกวันตลอด 24 ชั่วโมงทางช่อง True Reality ส่วนในปี พ.ศ. 2553 ก็ได้เพิ่มการออกอากาศในระบบ HD สำหรับผู้ที่สมัคร True Visions HD package ทางช่อง True Reality HD และ ทาง TrueLife http://tv.truelife.com  ในระบบ HD (เป็นช่องเดียวกับ True Reality HD) ในปี พ.ศ. 2554 ได้เปิดตัวเพิ่มช่องทางใหม่สำหรับผู้ชมที่ใช้จานดาวเทียม C-Band ในกรณีที่ไม่ได้ติดตั้งทรูวิชั่นส์ เพื่อขยายช่องทางไปสู่ผู้ชมกว่า 120 ประเทศทั่วโลก สามารถรับชมได้ที่ Thaicom 5 C-Band ความถี่ 4160/V/30000, FEC 5/6, โดยในแต่ละซีซั่นจะเริ่มรายการในช่วงเวลาต่างกัน ดังนี้
** **AF1:** 21 มิถุนายน - 21 สิงหาคม พ.ศ. 2547 (9 สัปดาห์)
** **AF2:** 18 กรกฎาคม - 8 ตุลาคม พ.ศ. 2548 (12 สัปดาห์)
** **AF3:** 3 กรกฎาคม - 9 กันยายน พ.ศ. 2549 (10 สัปดาห์)
** **AF4:** 18 มิถุนายน - 15 กันยายน พ.ศ. 2550 (13 สัปดาห์)
** **AF5:** 12 พฤษภาคม - 2 สิงหาคม พ.ศ. 2551 (12 สัปดาห์)
** **AF6:** 28 มิถุนายน - 19 กันยายน พ.ศ. 2552 (12 สัปดาห์)
** **AF7:** 27 มิถุนายน - 18 กันยายน พ.ศ. 2553 (12 สัปดาห์)
** **AF8:** 26 มิถุนายน - 17 กันยายน พ.ศ. 2554 (12 สัปดาห์)
** **AF9:** 2 มิถุนายน - 15 กันยายน พ.ศ. 2555 (15 สัปดาห์)
** **AF10:** 23 มิถุนายน - 14 กันยายน พ.ศ. 2556 (12 สัปดาห์)
** **AF11:** 20 กรกฎาคม - 4 ตุลาคม พ.ศ. 2557 (11 สัปดาห์)
** **AF12:** 28 มิถุนายน - 19 กันยายน พ.ศ. 2558 (12 สัปดาห์)
** **AF2026:** 7 มิถุนายน - 15 สิงหาคม พ.ศ. 2569 (10 สัปดาห์)

* **Concert:** ทุกวันเสาร์ ทางช่อง โมเดิร์นไนน์ทีวี ใน **AF3-AF10**, ทรูโฟร์ยู ใน **AF11-AF12**, ยูบีซี อินไซด์/ทรู อินไซด์ ใน **AF1-AF3, AF6-AF12**, ทรู มิวสิค ใน **AF4-AF10**,  True Reality HD ใน **AF7-AF12**  และทาง TrueLife TV http://tv.truelife.com  ในระบบ HD (เป็นช่องเดียวกับ True Reality HD) โดยในแต่ละซีซั่นจะออกอากาศในช่วงเวลาต่างกัน) และ ไอทีวี ใน **AF2** สำหรับฉายเทปคอนเสิร์ตวันอาทิตย์ เวลา 22.00 น. - 23.30 น.

### รายงานความเคลื่อนไหว
* **True Moments Daily Highlight** ประมวลภาพเหตุการณ์ประจำวัน ทุกวันจันทร์ - ศุกร์ ทางช่อง True Inside (ซีซั่นที่ 1-12), ITV (ซีซั่นที่ 2), Modern 9 (ซีซั่นที่ 3-10), ทรูโฟร์ยู (ซี่ซั่นที่ 11-12)
* **True Moments Weekly Highlight** ประมวลภาพตลอดสัปดาห์ ทุกวันอาทิตย์ ทางช่อง True inside (ซีซั่นที่ 1-8) (ในซีซั่นที่ 9 เป็นรายการการแจกโจทย์เพลงในแต่ละสัปดาห์แทน)
* **True Moments** ติดตามความเคลื่อนไหวของนักล่าฝันหลังจบซีซั่น ทางช่อง True Inside โดยมีการออกอากาศที่แตกต่างกันออกไปดังนี้
** AF1 - AF8 ออกอากาศทุกวัน
** AF9 ออกอากาศทุกวันศุกร์ - อาทิตย์
** AF10 ออกอากาศทุกวันอาทิตย์
** AF12 ออกอากาศผ่านช่องยูทูบอย่างเป็นทางการของทรู แฟนเทเชีย ในชื่อรายการ **AF12 To Be Continued** อัปโหลดตอนใหม่ทุกวันศุกร์
ส่วน AF11 นั้นไม่มีการผลิตรายการนี้

### รายการอื่น ๆ ที่เกี่ยวข้อง
* **Secret of True Academy Fantasia** (ซีซั่น 1-9) / **True AF10 คลับล่าฝัน** (ซีซั่น 10) สัมภาษณ์นักล่าฝันคนล่าสุดที่ต้องออกจากบ้าน ทุกวันพุธ ทางช่อง True inside
* **True Insider Weekend** สัมภาษณ์นักล่าฝันคนล่าสุดที่ต้องออกจากบ้าน ทุกวันอาทิตย์ ทางช่อง True Inside (ซีซั่น 11-12)
* **AF is Now** ย้อนความทรงจำตลอด 12 ซีซั่นแรกของรายการ ก่อนซีซั่นใหม่ (AF 2026) จะเริ่มต้น เริ่มออกอากาศวันที่ 3 ตุลาคม พ.ศ. 2568 ถึง 6 กุมภาพันธ์ พ.ศ. 2569 ทางแอปพลิเคชั่น True Visions Now

## เพลงนักล่าฝัน
เพลง **นักล่าฝัน** เป็นเพลงประจำรายการทรู อะคาเดมี่ แฟนเทเชีย ที่นักล่าฝันจะต้องร้องเปิดคอนเสิร์ตและปิดคอนเสิร์ตในทุกวันเสาร์ที่มีคอนเสิร์ตประจำสัปดาห์ โดยภัคศรณ์ ลีนุตพงษ์ (ลินา) ได้แต่งเนื้อร้องไว้ ทั้งนี้ในแต่ละซีซั่นก็จะมีการเปลี่ยนแปลงทำนองเพลงให้เข้ากับ Theme หลักของซีซั่นนั้นด้วย

## ผลการแข่งขัน

* ตัวเอน หมายถึง นักล่าฝันที่เข้ารอบชิงชนะเลิศ ที่เคยถูกโหวตออกจากบ้านไปแล้ว ได้รับการโหวตกลับหรือเลือกกลับ
* นักล่าฝัน 12 V สุดท้าย (12 นักล่าฝันตัวจริง) จะได้รับการเซ็นสัญญาว่าจ้าง มีเงินเดือนประจำกับบริษัท ทรูแฟนเทเชีย เป็นเวลา 5 ปี ยกเว้น ท็อป AF1 ที่โดนตัดสิทธิเนื่องจากติดสัญญาซ้อน และ มาร์ค AF7 ที่ขอสละสิทธิถอนตัวออกจากการแข่งขัน

## อ้างอิง

## แหล่งข้อมูลอื่น

; Main Site
* AF.Truelife.com 
* TrueAF.Truelife.com 

; Fan Site
* AF Talk 
* AF Studio 


หมวดหมู่:รายการโทรทัศน์ไทยที่สร้างจากรายการโทรทัศน์เม็กซิโก
หมวดหมู่:รายการที่ออกฉายทางทรูวิชั่นส์
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2547
หมวดหมู่:รายการเรียลลิตีโชว์ไทยในคริสต์ทศวรรษ 2000
หมวดหมู่:รายการเพลงทางโทรทัศน์ไทยในคริสต์ทศวรรษ 2000
หมวดหมู่:รายการประกวดร้องเพลงในคริสต์ทศวรรษ 2000
หมวดหมู่:รายการโทรทัศน์ช่องไอทีวี-ทีไอทีวี
หมวดหมู่:รายการโทรทัศน์ช่องโมเดิร์นไนน์ทีวี
หมวดหมู่:รายการเรียลลิตีโชว์ไทยในคริสต์ทศวรรษ 2010
หมวดหมู่:รายการเพลงทางโทรทัศน์ไทยในคริสต์ทศวรรษ 2010
หมวดหมู่:รายการประกวดร้องเพลงในคริสต์ทศวรรษ 2010
หมวดหมู่:รายการโทรทัศน์ช่องทรูโฟร์ยู
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2558
หมวดหมู่:รายการโทรทัศน์ไทยที่ถูกนำกลับคืนมาหลังจากถูกยกเลิก
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2569
หมวดหมู่:รายการเรียลลิตีโชว์ไทยในคริสต์ทศวรรษ 2020
หมวดหมู่:รายการเพลงทางโทรทัศน์ไทยในคริสต์ทศวรรษ 2020
หมวดหมู่:รายการประกวดร้องเพลงในคริสต์ทศวรรษ 2020